wickkiey/tamil-wikipedia-chunked huggingface dataset:
# காணான்கோழி

**காணான்கோழி** அல்லது **கூவாங்கோழி** (*rails*, *Rallidae*) என்பது உலகெங்கிலும் பரந்து வாழும் சிறிய அளவினதாகவும் நடுத்தர அளவினதாகவும் காணப்படும் பறவையாகும். இப்பறவைக் குடும்பத்தின் இலத்தீனப் பெயர் Rallidae என்பது இப்பறவைகள் எழுப்பும் ஒலியின் பெயரால் எழுத்தது ("on account of its rasping cry") பேரினத்தின் பெயராகிய இக்குடும்பப் பறவைகள் உயிரியற் பல்வகைமை உடையதும் சில வகை (*crakes*, *coots*, *gallinules*) கானாங்கோழிகளைக் கொண்டதும் ஆகும். பல இனங்கள் ஈரளிப்பான பகுதிகளில் வாழ்பவையும், பாலைவனங்கள், பனி படராத இடங்கள் தவிர்த்து தரைவாழ் பறவையாகும். கானாங்கோழிகள் அந்தாட்டிக்கா தவிர்ந்த ஏனைய கண்டங்களில் காணப்படுகின்றன. இவற்றில் பல வகைகள் தீவினுள் வாழும் இனங்களாக உள்ளன. பல பறவைகள் சதுப்பு நிலங்களிலும் அடர்த்தியான காடுகளையும் வாழ்விடமாகக் கொண்டன. இவை நெருக்கமான தாவர அமைப்பை விரும்புவனவாகும்.
# காணான்கோழி

## அடிக்குறிப்பு

- Ballmann, Peter (1969): Les Oiseaux miocènes de la Grive-Saint-Alban (Isère) [The Miocene birds of Grive-Saint-Alban (Isère)]. *Geobios* **2**: 157-204. [French with English abstract] <small></small> (HTML abstract)
# கப்பற்பறவை

**கப்பற்பறவை** (*frigatebirds*) கடற்பறவையின் "கப்பற்பறவை" குடும்பம் ஆகும். இவற்றில் 5 இனங்கள் உள்ளன. இவை "போர்ப் பறவை மனிதன்", "கப்பல் கூழைக்கடா" அல்லது "கடற்கொள்ளை பறவை" எனவும் அழைக்கப்படுவதுண்டு. இவை கூழைக்கடாக்களுடன் தொடர்பட்டிருப்பதால், "கப்பல் கூழைக்கடா" எனவும் அழைக்கப்படுவதுண்டு. இவை நீண்ட சிறகுகளையும், வால்களையும், அலகுகளையும் கொண்டிருக்கும். ஆண் பறவை தொண்டைப்பகுதியில் இறகற்ற, தோலாளான பை போன்ற அமைப்பைக் கொண்டிருக்கும். இது இனப்பெருக்கக் காலத்தில் துணையினைக் கவர ஊதிப் பெருத்துக் காணப்படும்.
இவை உணவு, தண்ணீர், ஓய்வு உறக்கமின்றி, தரையிறங்காமல் தொடர்ந்து 400 கிலோ மீட்டர் தூரம் வரையிலும் பயணிக்கக்கூடியவை என்று ஆய்வாளர்கள் உறுதிப்படுத்தி யிருக்கிறார்கள்.  
மேக கூட்டங்களில் 400 முதல் 1000 கிலோ மீற்றருக்கு மேலே திட்டு திட்டாக தெரியும் குவி மேகத்திற்கு மேலே பறந்து சென்று இறக்கையை விரித்து பல கிலோமீற்றர்கள் சகதியை இழக்காமல் கடந்து செல்லும் திறன் பெற்றுள்ளது. மற்ற பறவையைப்போல் இல்லாமல் இதன் இறக்கைகளில் தண்ணீர் ஒட்டுவதால் வாத்தைப்போல் தண்ணீரில் மிதக்கவோ, முக்குளிப்பான் போல் தண்ணீரில் நீந்தவோ முடியாது. இப்பறவை எங்கு தூங்குகிறது என்று இன்மும் கண்டுபிடிக்கப்படவில்லை.
# பெருமழக்காலம்

**பெருமழக்காலம்** (பெரு மழைக்காலம் - Perumazhakkalam) ஒரு மலையாளத் திரைப்படம் ஆகும். இத்திரைப்படம் 2004 ஆம் ஆண்டு வெளியானது. இத்திரைப்படத்தை இயக்கியவர் *கமல்* ஆவார். இதன் நடிகர் நடிகையர், மீரா ஜாஸ்மின், காவ்யா மாதவன், திலீப் மற்றும் வினீத் போன்றோர் ஆவர்.
# பெருமழக்காலம்

## விருதுகள்

இத்திரைப்படத்தில் நடித்தமைக்காக நடிகை காவ்யா மாதவனுக்கு 2004 ஆம் ஆண்டின் கேரள மாநில அரசின் விருது வழங்கப்பட்டது. இத்திரைப்படம் 2005 ஆம் ஆண்டு தேசிய விருது பெற்றது.
சிறந்த கதைக்காக இத்திரைப்படத்தின் கதாசிரியர் *ரசாக்*குக்கு கேரள மாநில அரசின் விருது வழங்கப்பட்டது.
# கமல் (இயக்குநர்)

**கமால்** ஒரு மலையாளத் திரைப்பட இயக்குநர் ஆவார். இவரது இயற்பெயர் *கமாலுதீன் மொகம்மது மஜீத்* (Kamaluddin Mohammed Majeed, பிறப்பு: நவம்பர் 28, 1957) ஆகும். இவர் *கமல்* எனும் பெயராலேயே பரவலாக அறியப்படுகிறார். இவர் கேரளாவின் திருச்சூர் மாநிலத்தைச் சேர்ந்தவர். இவர் முதலில் *த்ராசம்* எனும் திரைப்படத்தில் இணை இயக்குநராகவும், திரைக்கதை ஆசிரியராகவும் பணியாற்றினார்.
1986 ஆம் ஆண்டு தனது முதல் திரைப்படமான *மிழிநீர்ப் பூக்கள்* (Mizhineer Pookkal) என்பதை இயக்கினார். இவரது திரைப்படங்களில் பெரும்பாலும் இந்துஸ்தானி மற்றும் கஜஸ் இசை பயன்படுத்தப்பட்டிருக்கும். இவர் *கருத்த பஷிகள்*, பெருமழக்காலம் மற்றும் செல்லுலாய்ட் ஆகிய திரைப்படங்களுக்காக தேசிய விருதைப் பெற்றுள்ளார். தமிழில் பிரியாத வரம் வேண்டும் எனும் திரைப்படத்தையும் இயக்கியுள்ளார்.
# கிடுகு வெங்கட ராமமூர்த்தி

**கிடுகு வெங்கட ராமமூர்த்தி** (1863-1940) என்பவர் தெலுங்கு மொழி எழுத்தாளர் ஆவர். முற்காலத்தில் பயன்படுத்தப்பட்ட எழுத்து வழக்கைக் காட்டிலும், தற்கால பேச்சு வழக்கே மக்களிடம் அதிக நெருக்கத்தைக் கொண்டது என்ற கருத்துடையவர். அதை தன் எழுத்துகளிலும் பதித்தார். இவர் மொழியியலாளரும் வரலாற்று ஆய்வாளரும் ஆவார்.  
பல மொழிகளையும் எழுத்து வடிவங்களையும் ஆராய்ந்தவர். சவரா என்ற பழங்குடியின மொழிக்காகவும் பாடுபட்டார். அதற்கு எழுத்து வடிவம் கொடுத்து, அகராதிகளையும் தயாரித்தார்.
# கிடுகு வெங்கட ராமமூர்த்தி

## பேச்சு மொழிக்கான ஆதரவு

கல்வெட்டில் இருந்த மொழி வழக்கும், சமசுகிருதம் மிகுந்த செய்யுள் வழக்கும் பேச்சு வழக்கும் வேறுபட்டிருந்ததை அறிந்தார். பள்ளிகளிலும் கல்லூரிகளிலும் கற்பிக்கப்பட்ட எழுத்து வழக்கை பலரால் புரிந்துகொள்ள முடியவில்லை. அவற்றை அவர்களால் தங்கள் இயல்பு வாழ்க்கையில் பயன்படுத்த முடியாதது கண்டு வருந்தினார். சமூகத்துடன் மக்களை பிணைக்க பேச்சு வழக்கே உதவும் எனவும் நம்பினார். பாடங்களை பேச்சுத் தெலுங்கிலேயே கற்பிக்க வேண்டும் என வலியுறுத்தினார்.
# கிடுகு வெங்கட ராமமூர்த்தி

## எழுதியவை

- ‘கலிங்க சரித்திரம்’
- சவர மொழிக்கான எழுத்துருவும் அகராதியும்
- Sora-English Dictionary
- Savara Patalu
# கிடுகு வெங்கட ராமமூர்த்தி

## சிறப்பு

- பிரித்தானியர்களால் ராவு சாகிப் பட்டம் வழங்கப்பட்டது
- இவரது பிறந்த நாளில் தெலுங்கு மொழி நாள் கொண்டாடப்படுகிறது.
# கிடுகு வெங்கட ராமமூர்த்தி

## இணைப்புகள்

- www.eemaata.com/em/issues/200509/66.html
- http://www.languageinindia.com/dec2002/visionaries.html
# டெரிக் மால்கம்

**டெரிக் மால்கம்** (*Derek Malcolm*, பிறப்பு: மே 12, 1932) பிரித்தானியாவைச் சார்ந்த திரைப்பட விமரிசகர் ஆவார். இவர் ஈட்டன் கல்லூரி, ஆக்சுபோர்டு பல்கலைக்கழகம் ஆகியவற்றில் கல்வி கற்றவர். பல ஆண்டுகளாக தி கார்டியன் பத்திரிகையில் திரைப்பட விமரிசகராகப் பணியாற்றினார். 1977 ஆம் ஆண்டின் 27- வது பெர்லின் திரைப்பட விழாவில் நடுவர்களில் ஒருவராக இருந்தார். 1980களில் பிபிசி2 தொலைக்காட்சியின் *தி பிலிம் கிளப்* (The Film Club) எனும் நிகழ்ச்சியை நடத்தினார். 2000 ஆம் ஆண்டு தி கார்டியன் பத்திரிகையிலிருந்து விலகிய பின்னர் தனது கடைசி கட்டுரைகளை *தி செஞ்சுரி ஆஃப் பிலிம்ஸ்* (The Century of Films) எனும் பெயரில் வெளியிட்டார். அதில் உலகளவில் தன்னைக் கவர்ந்த திரைப்படங்களைப் பற்றியும் திரைப்பட இயக்குனர்களைப் பற்றியும் எழுதியிருந்தார். பின்னர் *லண்டன் ஈவினிங் ஸ்டாண்டார்ட்* எனும் பத்திரிகையில் தலைமை சினிமா விமரிசகராகப் பணியாற்றினார். 2008 ஆம் ஆண்டின் 30 வது மாஸ்கோ திரைப்பட விழாவில் நடுவராக இருந்தார். இவர் *பிரிட்டீஷ் பெடரேஷன் ஆஃப் பிலிம் சொசைட்டி* (British Federation of Film Societies) மற்றும் *சர்வதேச சினிமா விமர்சகர்கள் குழுமத்தின்* (International Film Critics) தலைவராகவும் உள்ளார். 2003 ஆம் ஆண்டு தனது சுயசரிதையை வெளியிட்டார்.
# பெர்லின் சர்வதேசத் திரைப்பட விழா

**பெர்லின் திரைப்பட விழா** (The Berlin International Film Festival) உலகில் நடைபெறும் திரைப்பட விழாக்களில் முக்கியத்துவம் வாய்ந்த ஒன்றாகும். இத்திரைப்பட விழா ஜெர்மனியின் பெர்லின் நகரில் நடைபெறும். இத்திரைப்பட விழா மேற்கு ஜெர்மனியில் 1951 ஆம் ஆண்டு ஆரம்பிக்கப்பட்டது. ஒவ்வொரு வருடமும் பிப்ரவரி மாதம் நடைபெறும். இதில் 3,00,000 நுழைவுச் சீட்டுகள் விற்பனை செய்யப்பட்டு 5,00,000 பேர் பங்கு பெறுவர். இது உலகளவில் மிக அதிகமான மக்கள் பங்கு பெறும் திரைப்பட விழாவாகும். அதிகபட்சம் 400 திரைப்படங்கள் இத்திரைப்பட விழாவில் வெவ்வேறு பிரிவுகளின் கீழ் திரையிடப்படுகின்றன. இதில் 20 திரைப்படங்கள் *தங்கக் கரடி* மற்றும் *வெள்ளிக் கரடி* (Golden and Silver Bears) விருதிற்குத் தேர்ந்தெடுக்கப்படுகின்றன. 2001 ஆம் ஆண்டு முதல் *டிய்ட்டர் கோஸ்ஸிலிக்* (Dieter Kosslick) இத்திரைப்பட விழாவின் இயக்குநராக உள்ளார்.
# தமிழ் (சொல்லாட்சி)

சங்கநூல்களில் காணப்படும் தமிழ், தமிழகம், தமிழ்நாடு, தமிழர், தமிழ்நர் முதலான **தமிழ் சொல்லாட்சிகள்** இங்குத் தொகுத்துக் காட்டப்படுகின்றன.
# தமிழ் (சொல்லாட்சி)

## சொல்லாக்கம்

தமிழ் என்னும் சொல் ‘அக்கு’ச்சாரியை பெற்றுப் புணரும் என்று தொல்காப்பியம் குறிப்பிடுகிறது. தமிழக்கூத்து, தமிழச்சேரி, தமிழத்தோட்டம், தமிழப்பள்ளி என வரும் என்று இளம்பூரணர் அதற்கு எடுத்துக்காட்டு தருகிறார்.
# தமிழ் (சொல்லாட்சி)

## புலவர் பெயர்

மதுரைத் தமிழக்கூத்தனார் பெயரில் **தமிழக்கூத்து** பற்றிய செய்தி சுட்டப்பட்டுள்ளது. இதன் வேறுவகை ஆரியக்கூத்து.
# தமிழ் (சொல்லாட்சி)

## தமிழ் வளர்ச்சி

- (தமிழ்)மொழி வளரப் புகார் நகரில் சோறு வழங்கும் அறச்சாலை இருந்தது
- (தமிழ்)மொழியில் பொதுமொழி, புதுமொழி, மதிமொழி, முதுமொழி, செதுமொழி என்னும் கூறுபாடுகள் வளர்க்கப்பட்டன.
- செல்வக் கடுங்கோ வாழியாதன் பகைவென்று கொண்டுவந்த கொண்டிச் செல்வத்தைத் ‘தண்டமிழ்’ செறிவு பெற வழங்கினான்
- தமிழ் நிலைபெற்ற, தாங்கு அரு மரபின், மகிழ் நனை, மறுகின் மதுரை
- பாண்டியன் வெள்ளியம்பலத்துத் துஞ்சிய பெருவழுதி தமிழ் கெழு கூடல் தண் கோல் வேந்து எனக் குறிப்பிடப்படுகிறான்.
- பிறமொழி பேசப்பட்ட 'மொழிபெயர் தேயங்களிலும்' மூவேந்தரும் தமிழைக் காத்தனர்.
# தமிழ் (சொல்லாட்சி)

## தமிழ்நெறி

- ஆரிய அரசன் பிரகத்தனுக்குத் ‘தமிழ்’ அறிவித்தற்குக் கபிலர் பாடினார் குறிஞ்சிப்பாட்டு
- 'தமிழ்முழுதறிதல்' என்னும் சொல்லால் தமிழ்ப்பண்பாடு உணர்த்தப்பட்டுள்ளது. தமிழ்ப்பண்பாடு முழுதும் அறிந்த சேரமான் தகடூர் எறிந்த பெருஞ் சேரல் இரும்பொறை முரசுக்கட்டிலில் துயின்ற புலவர் மோசிப்பீரனாருக்குக் கவரி வீசினான்.
# தமிழ் (சொல்லாட்சி)

## தமிழகம்

- இமயவரம்பன் நெடுஞ்சேரலாதன் தமிழகம் விளங்கத் தன் கோலை நிலைநாட்டினான்
- பிட்டங்கொற்றனைத் தமிழகம் கேட்பப் பாடுவேன் என்கிறார் புலவர் கருவூர்க் கதப்பிள்ளைச் சாத்தனார்.
- தமிழகம் ‘முதுபொழில் மண்டிலம் எனக் குறிப்பிடப்பட்டுள்ளது.
- ‘தண்டமிழ்’ என்னும் சொல்லால் தமிழகம் குறிக்கப்பட்டுள்ளது. பாண்டியன் கூடகாரத்துத் துஞ்சிய நன்மாறன் தண்டமிழ் பொது எனக் கூறிவதைப் பொறுக்கமாட்டானாம். அதனால் அவன் கொண்டி விரும்பும்போதெல்லாம் மன்னர் கொடுத்தார்களாம்.
# தமிழ் (சொல்லாட்சி)

## தொடர்கள்

- **தமிழ்** என்னும் சொல் பல்வேறு இடங்களில் தமிழ்மொழியை உணர்த்தும் வகையில் கையாளப்பட்டுள்ளது.
- **தமிழ் இசை** - தமிழ் அகப்படுத்த இமிழிசை
- **முத்தமிழ்**
- **தமிழாற்றல்** - தமிழ்மன்னர் ஆற்றல்
- **தமிழ்ப்பாவை** - கண்ணகி, மணிமேகலை
- **நற்றமிழ்** - சேரமான் தகடூர் எறிந்த பெருஞ்சேரல் இரும்பொறையை முரசுக்கட்டிலில் அறியாது ஏறிய மோசிகீரனார் 'நல்தமிழ்முழுதறிதல்' வல்லான் எனக் குறிப்பிடுகிறார்.
- **தமிழ்நர்** - சோழன் தமிழர் பெருமான் எனக் குறிப்பிடப்படுகிறான்.
- **தமிழ்நன்னாடு**
- **தமிழ்நாட்டகம்**
- **தமிழ்நாடு**
- **தமிழக மருங்கு**
# தமிழ் (சொல்லாட்சி)

## இதன் வேறு வகையான கண்ணோட்டம்

- தமிழ் (சொல்)
# டேனியல் கிட்மோரே

**டேனியல் கிட்மோரே** (பிறப்பு: ஜனவரி 20, 1981) ஒரு கனடா நாட்டு நடிகர். இவர் எக்ஸ்-மென் மற்றும் ட்விலைட் போன்ற திரைப்படங்களில் நடித்ததன் மூலம் பரிசியமான நடிகர் ஆனார்.
# டேனியல் கிட்மோரே

## தொழில்

இவர் 2003ம் ஆண்டு சூப்பர் ஹீரோ திரைப்படமான எக்ஸ்-மென் என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து ட்விலைட் என்ற திரைப்பட தொடர்களில் நடித்தார். தற்பொழுது எக்ஸ்-மென் திரைப்பட வரிசையில் எக்ஸ்-மென் 7 என்ற திரைப்படத்தில் நடித்து இருகின்றார்.
# மார்க் ருஃப்பால்லோ

**மார்க் ஆலன் ருஃப்பால்லோ** (பிறப்பு: நவம்பர் 22, 1967) என்பவர் அமெரிக்க நாட்டு நடிகர், இயக்குநர், திரைக்கதையாசிரியர் மற்றும் திரைப்படத் தயாரிப்பாளர் ஆவார். இவர் 1990 களின் முற்பகுதியில் நடிக்கத் தொடங்கினார். கென்னத் லோனெர்கனின் மேடை நாடகமான திஸ் இஸ் எவர் யூத் (1998) மற்றும் யூ கேன் கவுண்ட் ஆன் மீ (2000) போன்ற நாடகங்களின் மூலம் இவருக்கு முதன் முதலில் நடிகர் என்ற அங்கீகாரம் கிடைத்தது. அதை தொடர்ந்து ஜஸ்ட் லைக் ஹெவன் (2005), ஷட்டர் ஐஸ்லாந்து (2010), போன்ற பல திரைப்படங்களில் நடித்துள்ளார்.  
இவர் 2018 ஆம் ஆண்டு முதல் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான தி அவேஞ்சர்ஸ் (2012), அவெஞ்சர்ஸ்: ஏஜ் ஆஃப் அல்ட்ரான் (2015), தோர்: ரக்னராக் (2017), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் டோனி புரூஸ் பேனர் / ஹல்க் என்ற கதாபாத்திரத்தில் நடித்ததன் மூலம் மிகவும் புகழ் பெற்ற நடிகர் ஆனார்.
# அஸ்வின் ககுமனு

**அஸ்வின் ககுமனு** (பிறப்பு: ஜூலை 5, 1987) ஒரு தமிழ் திரைப்பட நடிகர். மங்காத்தா திரைப்படத்தில் நடித்ததன் மூலம் பரிசியமான நடிகர் ஆனார்.
# அஸ்வின் ககுமனு

## திரைப்படப்பட்டியல்

### திரைப்படங்கள்

- குறிப்பிடப்பட்டாலொழிய, எல்லா திரைப்படங்களும் தமிழ்த் திரைப்படங்கள் ஆகும்.  
| 2011 | நடுநிசி நாய்கள் | அர்ஜுன் |  |
| --- | --- | --- | --- |
| மங்காத்தா | கனேஷ் |  |  |
| 7ஆம் அறிவு | அஷ்வின் |  |  |
| 2012 | ஏக் தீவானா தா | இவராகவே | இந்தித் திரைப்படம்; சிறப்புத் தோற்றம் |
| 2013 | *இதற்குத்தானே ஆசைப்பட்டாய் பாலகுமாரா* | பால கிருஷ்ணன் (பாலா) |  |
| பிரியாணி | இவராகவே | சிறப்புத் தோற்றம் |  |
| 2014 | மேகா | முகிலன் (முகில்) |  |
| 2015 | வேதாளம் | அர்ஜுன் |  |
| 2016 | ஜீரோ | பாலாஜி (பாலா) |  |
| 2017 | திரி | ஜீவா |  |
| 2019 | நீர்திரை | - |  |
| 2020 | நாங்க ரொம்ப பிசி | கார்த்திக் |  |
| 2022 | இது வேதாளம் சொல்லும் கதை | அறிவிக்கப்படவுள்ளது | தாமதமானது |
| தொலைக்காட்சி | அறிவிக்கப்படவுள்ளது | தாமதமானது |  |
| பீட்சா 3: த மம்மி | அறிவிக்கப்படவுள்ளது | நிறைவடைந்தது |  |
| பொன்னியின் செல்வன் 1 | சேந்தன் அமுதன் | தயாரிப்பு முடிந்தது | } |
# அடைக்கப்பட்ட கதவுகளின் முன்னால் (நூல்)

**அடைக்கப்பட்ட கதவுகளின் முன்னால்…** என்னும் நூல் இராஜீவ் காந்தி கொலை வழக்கில் தண்டிக்கப்பட்ட அ. ஞா. பேரறிவாளனுக்கு தாயாரான அற்புதம் அம்மையாரைப் பேட்டி கண்டு **அனுசிரீ** என்னும் இதழாளர் மலையாளத்தில் எழுதிய நூலின் தமிழ் மொழிபெயர்ப்பு நூல் ஆகும். ஓவியரும் எழுத்தாளரும் கவிஞருமான யூமா. வாசுகி இந்நூலை தமிழில் மொழிபெயர்த்திருக்கிறார். மொழிபெயர்ப்பாளர் குறிப்பு *மனசாட்சி என்ற ஒன்றை நோக்கி..* என்னும் தலைப்பிலும் . சென்னை நூலாசிரியர் அனுசிரீயின் முன்னுரை *இந்தத் தாயின் வார்த்தைகளைக் கேளுங்கள்…* என்னும் தலைப்பிலும் நூலின் முன்பகுதியில் உள்ளன. **பேரறிவாளன்**, **முருகன்**, **சாந்தன்** ஆகிய மூவரையும் அனுசீரியும் ‘ஓபன்’ (Open) என்னும் இதழின் உதவியாசிரியர் சர்சினாவும் வேலூர் சிறையில் சந்தித்ததைப் பற்றிய கட்டுரை *வித்தியாசமான சந்திப்பு...* என்னும் தலைப்பிலும் இராஜீவ் கொலை வழக்கில் தீர்ப்பு வழங்கிய உச்சநீதிமன்ற முன்னாள் நீதிபதி **கே. டி. தாமஸ்** மலையாள இதழான மாத்யமம் வார இதழுக்கு வழங்கிய பேட்டி *நீதிபதிகள் கடவுள்கள் அல்ல...* என்னும் தலைப்பிலும், பேரறிவாளனின் வாக்குமூலத்தைப் பதிவு செய்த சி.பி.ஐ.யின் முன்னாள் அதிகாரி **தியாகராசன்** ஆனந்த விகடன் இதழுக்கு வழங்கிய பேட்டி *பேரறிவாளன் ஒரு நிரபராதி!* என்னும் தலைப்பிலும் இந்நூலில் பின்னிணைப்பாகக் கொடுக்கப்பட்டு உள்ளன.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

அற்புதம் அம்மாள் பிறந்தது முதல் தற்பொழுது வரையிலான அவருடைய வாழ்க்கையை அவருடைய கூற்றாக பின்வரும் பதினெட்டுக் கட்டுரைகளே இந்நூலின் உள்ளடக்கம் ஆகும்.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### மண்வாசனையுள்ள குழந்தைப் பருவம்

வேலூரில் வாழ்ந்த திராவிட முன்னேற்றக் கழக குடும்பத்தினருக்கு மூத்த மகளாகப் பிறந்தவர் அற்புதம். பள்ளி இறுதி வகுப்பு வரை பயின்றவர். சோலையார்பேட்டையைச் சேர்ந்த பள்ளி ஆசிரியரும் கவிஞரும் திராவிடர் கழகத்தவருமான குயில்தாசன் என்னும் ஞானசேகரனை மணந்தார்.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### நானும் பெரியார் பெண்ணாகிறேன்

தர்மபுரியில் நடைபெற்ற திராவிடர் கழக மாநாட்டில் பெரியாரை அற்புதம் பார்த்தார். பின்னர் படிப்படியாக திராவிடர் கழகத்தவராக மாறினார். அவர்தம் மூத்தமகளுக்கு **அன்புமணி** என பெரியார் பெயரிட்டார். திராவிடர் கழக மாநாட்டில் தன் தாலியைக் கழற்றினார்.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### மூன்று நட்சத்திரங்கள்

ஞானசேகரன் – அற்புதம் இணையர்களுக்கு அன்புமணி, பேரறிவாளன், அருள்செல்வி என மூன்று பிள்ளைகள். அம்மூவரைப் பற்றியும் அவர்கள் திராவிடர் கழகச் சிந்தனையோடு வளர்க்கப்பட்டது பற்றியும் இப்பகுதியில் குறிப்பிடப்பட்டு உள்ளன.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### நள்ளிரவில் வந்த பெருந்துன்பம்

மின்னணுவியல் மற்றும் தகவல் தொடர்பியல் படித்து பட்டயம் பெற்று, சென்னை வேப்பேரியில் உள்ள பெரியார் திடலில் தங்கி பொறியியல் இளவர் பட்ட வகுப்பில் சேர ஆயத்தமாகிக்கொண்டு இருந்த பேரறிவாளனைத் தேடி, 1991 சூன் 10 ஆம் நாள் நள்ளிரவில் சோலையார்பேட்டையில் உள்ள அவரது வீட்டிற்கு சி.பி.ஐ. காவலர்கள் வந்ததும் மறுநாள் பேரறிவாளன் பெரியார் திடலில் தன் பெற்றோர் முன்னிலையில் கைது செய்யப்பட்டதும் இப்பகுதியில் பதியப்பட்டு உள்ளன.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### ரத்தவாடை வீசும் மல்லிகை

1991 சூன் 12ஆம் நாள், பேரறிவாளனைச் சந்திக்க அற்புதம் அம்மாள் சி.பி.ஐ. விசாரணை அலுவலகமான மல்லிகைக்குச் சென்று, அவரைச் சந்திக்க முடியாமல் திரும்பிய செய்தி இப்பகுதியில் பதியப்பட்டு உள்ளது.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### சித்திரவதை ஒரு தொடர்கதை

1991 சூன் 19ஆம் நாள் உயர்நீதி மன்ற வளாகத்தில் பேரறிவாளனைச் சந்திக்க முயன்று இயலாது போனதையும் கைது செய்து 30 நாள்களுக்குப் பின்னர் மல்லிகையில் இரண்டு முறை சந்தித்ததையும் இப்பகுதியில் பதிந்துள்ளார்.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### மீண்டும் சந்திப்பு

பெரும் போராட்டத்திற்குப் பின்னர் செங்கற்பட்டில் உள்ள சிறையில் பேரறிவாளனைச் சந்தித்த நிகழ்ச்சி இப்பகுதியில் விளக்கப்பட்டு உள்ளது.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### அன்பின் திருமணம்

பேரறிவாளன் கைதுசெய்யப்பட்டதால் முடிவுசெய்யப்படாமல் இருந்த அவர் அக்கா அன்புமணியின் திருமணம் ராஜா என்பவருடன் நிகழ்ந்த செய்தி இப்பகுதியில் கூறப்பட்டு உள்ளது.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### வாழ்க்கையென்ற போராட்டம்

பேரறிவாளன் அவர் தந்தை, அவர் தாத்தா என மூன்று தலைமுறையாக திராவிடர் கழகத்தில் உறுப்பினராகவும் செயற்பாட்டாளர்களாவும் இருந்ததையும் பேரறிவாளனைக் கைது செய்த பின்னர் அக்கழகம் அக்குடும்பத்தைக் கைவிட்டதையும் அதனால் யாருடைய ஆதரவுமற்று அற்புதம் அம்மாள் தனியாளப் போராட வேண்டிய தேவை ஏற்பட்டதையும் இப்பகுதியில் விவரிக்கிறார்.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### வர்ணமய உலகம் இல்லாது போகிறது

பூந்தமல்லி சிறையில் இருந்து பேரறிவாளனும் பிறரும் சேலம் சிறைக்கு மாற்றப்பட்டதை அறிந்து அங்கு சென்று அற்புதம் அம்மாள் அவரைப் பார்த்ததையும் அவ்வாறு சந்திக்கும் பொழுதெல்லாம் அவர்களுக்குள் நடைபெறும் உரையடால்களையும் இப்பகுதி எடுத்துரைத்திருக்கிறது.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### நிலவறை உலகத்தின் ஒரு ஏடு

அற்புதம் அம்மாள் சிறைச்சாலையில் பேரறிவாளனைச் சந்திக்கச் செல்லும்பொழுதும் வழக்கோடு தொடர்புடைய கியூபிராஞ்ச், விஜிலன்ஸ், இன்டலிஜன்ஸ் அலுவலங்களுக்குச் செல்லும்பொழுது சோதனை என்ற பெயரில் இழைக்கப்பட்ட அவமானங்களை அற்புதத்தம்மாள் இப்பகுதியில் பதிந்திருக்கிறார். மேலும் பூந்தமல்லி, சேலம், வேலூர் சிறைச்சாலைகளில் கண்ணாடிச்சுவருக்கு அப்பால் இருக்கும் மகனை அச்சுவரில் இருக்கும் துளையின் வழியாக விரலைவிட்டுத் தொடுவதற்காக நீதிமன்றத்தில் ஐந்து வழக்குகளை தொடுத்தது தொடங்கி, வேலூர் சிறையில் மகனுக்கு எதிரே அமர்ந்து பேசுவதற்கு அனுமதி பெற்றது வரை அம்மையார் பட்டபாடுகள் இப்பகுதியில் விவரிக்கப்பட்டு உள்ளன.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### வீணாகிய காத்திருப்பு

1998 சனவரி 28ஆம் நாள் பூந்தமல்லி தடா நீதிமன்றத்தில் இராசீவ் காந்தி கொலைவழக்கில் தீர்ப்பு காலையில் இருந்து பேரறிவாளன் உள்ளிட்ட 26 பேருக்குத் தூக்கு என்னும் தீர்ப்பு வழங்கப்பட்டது வரை அவர் குடும்பத்தினர் கொண்டிருந்த மனநிலையும் பழ. நெடுமாறன் தலைமையில் 26 தமிழர் உயிர்காப்பு வழக்கு நிதிக்குழு அமைக்கப்பட்ட தகவலும் இப்பகுதியில் விவரிக்கப்பட்டு இருக்கின்றன.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### என் மகன் இல்லாமல் வீட்டில் இன்னொரு திருமணம்

பேரறிவாளின் விடுதலைக்கு பின்னரே தனக்கு திருமணம் என பிடிவாதம் செய்துகொண்டிருந்த அவர் தங்கை அருள்செல்வியை தனசேகரன் என்பவரை மணக்கச்செய்ய மேற்கொண்ட முயற்சிகளும் திருமண நிகழ்வும் இப்பகுதியில் விளக்கப்பட்டு உள்ளன.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### உச்சநீதிமன்றம் கைவிடுகிறது

1999 ஆம் ஆண்டு மே 10 ஆம் நாள் உச்சநீதிமன்றத்தில் வழக்கப்பட்ட மேல்முறையீட்டு மனுவின் மீதான தீர்ப்பில் குற்றம்சாட்டப்பட்ட 26 பேரில் 19 பேருக்கு விடுதலையும் மூவருக்கு ஆயுள் தண்டனையும் நால்வருக்கு மரணதண்டனையும் விதிக்கப்பட்டதும், அத்தீர்ப்பை எதிர்த்து போடப்பட்ட மறுஆய்வு மனு தள்ளுபடி செய்யப்பட்டதையும் இப்பகுதி விளக்குகிறது.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### நீதியற்ற காத்திருப்பு

இந்தியக் குடியரசுத் தலைவருக்கு கருணைமனு அனுப்பிவிட்டு முடிவிற்காக தூக்குத்தண்டனைக் கைதிகள் நால்வரும் காத்திருக்கும் செய்தியும் கருணை மனுவில் பேரறிவாளன் எடுத்துரைத்த கூற்றுகளின் சுருக்கமும் இப்பகுதியில் கொடுக்கப்பட்டு உள்ளன.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### வழியோர இரவுகள்

தன் மகனின் விடுதலையைக் கோரி அற்புதம் அம்மாள் தமிழகத்தின் பல்வேறு நகரங்களுக்கும் பயணித்தால் பட்ட துயரங்களையும் சிறையில் இருந்தவாறே பேரறிவாளன் படித்து கணினிப்பயன்பாட்டில் முதுவர் பட்டம் பெற்றதும் இப்பகுதியில் விவரிக்கப்பட்டு உள்ளன.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### தூக்குமர நிழலில்

பேரறிவாளன் எழுதிய **தூக்குக் கொட்டடியிலிருந்து ஒரு முறையீட்டு மடல்** (இராசீவ் கொலை – உண்மை பேசுகிறது)''' என்னும் நூலின் இந்தி மொழிபெயர்ப்பின் வெளியீட்டு விழாவிற்கு 2011ஆம் ஆண்டு ஆகத்து மாதம் தில்லிக்கு அற்புதம் அம்மாள் சென்றதும் பேரறிவாளன் உள்ளிட்ட நால்வரின் கருணைமனுகளும் அன்றைய குடியரசுத் தலைவர் பிரதீபா பாட்டீலால் தள்ளுபடி செய்யப்பட்டதை விழாமேடையில் அறிந்ததும் இப்பகுதியில் பதியப்பட்டு உள்ளன.
# அடைக்கப்பட்ட கதவுகளின் முன்னால் (நூல்)

## உள்ளடக்கம்

### தியாகத்தின் முன்னிலையில் தேம்பலுடன்

தூக்குத்தண்டனை நிறைவேற்றப்பட்ட பின்னர் பேரறிவாளனின் உடலை வாங்கிக்கொள்ளும்படி கோரும் கடிதம் வேலூர் சிறையில் இருந்து வந்தது முதல் செங்கொடியின் மரணம் வரையிலான நிகழ்வுகளும் அற்புதம் அம்மாளின் நன்றி அறிவிப்பும் இங்கு பதியப்பட்டு உள்ளன.
# அடைக்கப்பட்ட கதவுகளின் முன்னால் (நூல்)

## திறனாய்வு

இந்நூலைப்பற்றி வலைப்பூ பதிவர்களும் முகநூல் எழுத்தாளர்களும் இதழ்களும் தங்களது திறனாய்வை வெளியிட்டு இருக்கின்றன. அவற்றுள் சில:
- மகனுக்குத் தாலாட்டுப் பாடிய ஒரு தாயின் போர்ப்பாட்டு இது. பேரறிவாளன் அம்மா, தன் மகன் 1991 ஜூன் மாதம் 10-ம் தேதி பிடிபட்டுப்போனது முதல் இன்று வரையிலான கொடுங்கனவான நீதிப் போராட்டத்தை விவரிக்கும் புத்தகமே இது. - புத்தகன், ஜூனியர் விகடன். .
# மணிகர்ணிகா படித்துறை

**மணிகர்ணிகா படித்துறை** (ஆங்கிலம்: Manikarnika Ghat) (இந்தி: मणिकर्णिका घाट) என்பது வாரணாசியில் ஓடும் கங்கை ஆற்றின் கரையோரம் அமைந்துள்ள மிகப் பழமையான 88 படித்துறைகளுள் ஒன்றாகும். வாரணாசியில் இறந்து, இப்படித்துறையில் தனது சடலம் எரிக்கப்பட்டால் வீடுபேறு அடைவது உறுதி என்று இந்து மதத்தில் நம்பிக்கையுள்ளது. இப்படித்துறையில் நாள் முழுவதும் பிணங்கள் எரிந்து கொண்டே இருக்கும். திறந்தவெளி சுடுகாடாக இருக்கும் இப்படித்துறையில் சிதை மூட்டப்படுவதைக் காண சுற்றுலாப் பயணிகள் கூடுகின்றனர்.  
முக்கியமானவர்கள் இறந்தபின்னர், விஷ்ணுவின் பாதச்சுவடுகளைக் கொண்டுள்ளதாக நம்பப்படும் கல் பலகையில் எரிக்கின்றனர்.
சாக்த சமயத்தினர்களுக்கு, மணிகர்ணிகா படித்துறை முக்கியமானது.
# மணிகர்ணிகா படித்துறை

## புராண வரலாறு

இங்குள்ள படித்துறையில் மணிகர்ணிகா என்றழைக்கப்படும் குளம் உள்ளது. பார்வதி தேவியின் தொலைந்து போன காதணியை (மணிகர்ணிகா) தேடும்போது சிவபெருமான் இக்குளத்தைத் தோண்டியதாக நம்பப்படுகிறது.  
இது சக்தி பீடங்களில் ஒன்றாக கருதப்படுகிறது. இங்கு உறையும் அம்மனை மணிகர்ணிகா என்று அழைக்கின்றனர்.
# மாட் டல்லாஸ்

**மத்தேயு ஜோசப் டல்லாஸ்** (பிறப்பு: அக்டோபர் 21, 1982) ஒரு அமெரிக்க நாட்டு நடிகர். இவர் Kyle XY என்ற தொடரில் நடித்ததன் மூலம் பரிசியமான நடிகர் ஆனார்.
# மாட் டல்லாஸ்

## ஆரம்பகால வாழ்க்கை

இவர் பீனிக்ஸ், அரிசோனா, ஐக்கிய அமெரிக்காவில் பிறந்தார். இவருக்கு இரண்டு தம்பிகள் மற்றும் ஒரு தங்கை உண்டு.
# மாட் டல்லாஸ்

## தனிப்பட்ட வாழ்க்கை

ஜனவரி 6, 2013 அன்று, டல்லாஸ் காதலன் ப்ளூ ஹாமில்டனுடன் நிச்சயதார்த்தம் அறிவிக்கப்பட்டது. புளூ ஹாமில்டன் ஒரு இசைக்கலைஞர் ஆவார். தற்பொழுது இவர்களின் திருமண ஏற்பாடு நடந்து கொண்டு இருகின்றது.
# மாட் டல்லாஸ்

## சின்னத்திரை

| ஆண்டு | தலைப்பு | பாத்திரம் | குறிப்புகள் |  |
| --- | --- | --- | --- | --- |
| 2005 | எண்டூரேஜ் | ஆண் விளம்பர நடிகர் | அத்தியாயம்: Chinatown |  |
| 2006–2009 | Kyle XY | Kyle Trager | 43 அத்தியாயங்கள்
பரிந்துரை—தொலைக்காட்சியில் சிறந்த நடிகருக்கான சாட்டன் விருது <small>(2007–08)</small>
பரிந்துரை—சாய்ஸ் டிவி பிரேக்அவுட் டீன் சாய்ஸ் விருது |  |
| 2009 | Kyle XY | சாட் | 6 அத்தியாயங்கள் |  |
| 2013–2014 | ஈஸ்ட்விக் | ஃபிட்ச் டக்ளஸ் | 5 அத்தியாயங்கள் | } |
# மாட் டல்லாஸ்

## இசை வீடியோக்கள்

| ஆண்டு | தலைப்பு | பாத்திரம் | குறிப்புகள் |  |
| --- | --- | --- | --- | --- |
| 2004 | கீக் லவ் | கீக் | இசை வீடியோ மூலம் Fan 3 |  |
| 2005 | குட்பை மை லவர் | இசை வீடியோ மூலம் ஜேம்ஸ் பிளண்ட் |  |  |
| 2009 | திங்கிங் ஒப் யூ | லவ் இன்டெரெஸ்ட் | இசை வீடியோ மூலம் கேட்டி பெர்ரி |  |
| 2014 | இட்ஸ் மை பெல்லீ புட்டோன் | Kyle XY | இசை வீடியோ மூலம் Rhett Rhett and Link | } |
# புளூ ஹாமில்டன்

**புளூ ஹாமில்டன்** (பிறப்பு: நவம்பர் 27, 1979) ஒரு அமெரிக்க நாட்டு பாடகர்.
# புளூ ஹாமில்டன்

## தனிப்பட்ட வாழ்க்கை

ஜனவரி 6, 2013 அன்று புளூ ஹாமில்டன் காதலன் மாட் டல்லாஸ் உடன் நிச்சயதார்த்தம் நடைபென்றது. மாட் டல்லாஸ் ஒரு நடிகர் ஆவார்.
# புளூ ஹாமில்டன்

## பாடல்கள்

| ஆண்டு | ஆல்பம் |  |
| --- | --- | --- |
| 2012 | ***வானொலி ஃப்ளையர்***<small>
*சூப்பர்மூன்
*நியோன் 6
*பிளாஷ் டான்ஸ்
*கிரேஸ் | } |  
| ஆண்டு | ஆல்பம் |  |
| --- | --- | --- |
| 2013 | ***தனிப்பாடல்கள்***<small>
*ச்டோநேத் இன் ஓஜை
*Don't Cry
*ரன்வே | } |
# வெண்ட்வொர்த் மில்லர்

**வெண்ட்வொர்த் ஏர்ல் மில்லர் III** (பிறப்பு: ஜூன் 2, 1972) ஒரு அமெரிக்க நாட்டு நடிகர், விளம்பர நடிகர், தயாரிப்பாளர் மற்றும் திரைக்கதையாசிரியர். இவர் பிரிசன் பிரேக் என்ற தொடரில் நடித்ததன் மூலம் பரிசியமான நடிகர் ஆனார். இந்த தொடரில் நடித்ததற்காக கோல்டன் குளோப் விருது க்காக பரிந்துரை செய்யப்பட்டார். இவர் அண்டர்வேர்ல்ட், ரெசிடென்ட் ஈவில்: ஆப்டர்லைப், ரெசிடென்ட் ஈவில் 5 போன்ற திரைப்படங்களிலும் நடித்துள்ளார்.
# வெண்ட்வொர்த் மில்லர்

## திரைக்கதை

**+ திரைக்கதை**  
| ஆண்டு | திரைப்படம் | குறிப்புகள் |  |
| --- | --- | --- | --- |
| 2013 | ஸ்டோக்கர் | இணை தயாரிப்பாளர் | } |
# கான்சிட்டா வுர்ஸ்ட்

**கான்சிட்டா வுர்ஸ்ட்** (பிறப்பு: 1988 நவம்பர் 6) என்பவர் ஒரு ஆஸ்திரியா நாட்டுப் பாடகி ஆவார். இவர் 2014ஆம் ஆண்டு ஆஸ்திரியாவில் நடந்த யூரோவிஸன் பாடல் போட்டி 2014 இல் வெற்றி பெற்றார். இந்த போட்டியில் இவர் பெண் வேடம் இட்டு தாடி வைத்திருந்தார். இதில் இருந்து இவர் எல்லோருக்கும் பரிசியமானார்.
# கான்சிட்டா வுர்ஸ்ட்

## ஆரம்பகால வாழ்க்கை

இவர் நவம்பர் 6, 1988ம் ஆண்டு ஜிமுண்டேன் ஆஸ்திரியாவில் பிறந்தார்.
# தி ரவுண்ட் அப்

**தி ரவுண்ட் அப்** (The Round-Up, ஹங்கேரி: Szegénylegények) 1965 ஆம் ஆண்டு வெளியான ஹங்கேரியத் திரைப்படமாகும். இத்திரைப்படத்தின் இயக்குநர் *நிக்லோஸ் யான்ஸ்கோ* (Miklós Jancsó) அவார். இத்திரப்படத்தின் மூலம் இவ்வியக்குனர் சர்வதேசக் கவனம் பெற்றார். சினிமா விமரிசகர் டெரிக் மால்கமின் பரிந்துரையான 100 திரைப்படங்களின் பட்டியலில் இத்திரைப்படமும் ஒன்று.
# தி ரவுண்ட் அப்

## உருவாக்கம்

இத்திரைப்படத்தை *ஹங்கேரியன் ஸ்டேட் ஃபில்ம் ப்ரடக்ஷன் கம்பெனி*யான (Hungarian state film production company) *மாஃபில்ம்* (Mafilm) தயாரித்தது. தயாரிப்புக் காலத்திய நாணய மதிப்பின் படி 5,00,000 அமெரிக்க டாலர்கள் மதிப்பில் தயாரிக்கப்பட்டது. இத்திரைப்படத்திற்கான திரைக்கதையை எழுதியவர் *க்யூலா ஹெர்னார்ட்* (Gyula Hernádi) ஆவார்.
# தி ரவுண்ட் அப்

## கதை

ஆஸ்திரியா அரசின் அடக்குமுறைக்கு அதிரான 1848 ஆம் ஆண்டின் ஹங்கேரியப் புரட்சிக்குப் பின்னர் புரட்சியாளர்களின் தலைவர்களின் ஒருவரான *லாஜோஸ் கோஸோத்*தின் (Lajos Kossuth) ஆதரவாளர்கள் சிறைபிடிக்கப்படுகின்றனர். அவர்களிடம் புரட்சியாளர்களின் மற்றுமொரு தலைவராகிய *சந்தோர்* (Sándor) என்பவரைப் பற்றிய தகவல்களைப் பெற நடத்தப்படும் மன மற்றும் உடல் ரீதியான சித்திரைவதைகளை இத்திரைப்படம் காட்டுகிறது. சிறைபிடிக்கப்பட்டவர்களில் ஒருவர் தனது உயிரைப் காப்பாற்ற மற்றவர்களைக் காட்டிக் கொடுப்பதும். *சந்தோரை* கண்டுபிடிக்க முடியாததால் அவரை மன்னிக்கிறோம் என ஆஸ்திரிய அரசின் பெயரால் அறிவித்து அதைக் கொண்டாடும் ஹங்கேரியப் புரட்சியாளர்களிடம், "உங்களுக்குத் தண்டனை உண்டு" எனச் சொல்வதுமாக பல்வேறு தந்திரோபாயங்கள் திரைப்படத்தில் காட்சிப்படுத்தப்பட்டுள்ளன.
# பொ. வே. பக்தவச்சலம்

**பொ. வே. பக்தவச்சலம்** (அக்டோபர் 13, 1936 - செப்டம்பர் 2, 2007) ஒரு வழக்கறிஞராகவும் மார்க்சியவாதியாகவும் மனித உரிமைப் போராளியாகவும் வாழ்ந்தவர்.
# பொ. வே. பக்தவச்சலம்

## பிறப்பும் கல்வியும்

வேலூர் மாவட்டத்தில் உள்ள பொன்னேரியில் பிறந்தார். சென்னை பச்சையப்பன் கல்லூரியில் இளங்கலைப் பட்டமும் முதுகலைப் பட்டமும் பெற்றார். பின்னர், சென்னை சட்டக் கல்லூரியில் சேர்ந்து சட்டம் பயின்றார். இவருடைய அண்ணன் மார்க்சியக் கொள்கைகளில் ஈடுபாடு கொண்ட காரணத்தால் பக்தவச்சலமும் பொதுவுடைமைக் கருத்துகளில் நாட்டம் கொண்டார். இந்திய பொதுவுடைமை மாணவர் அமைப்பில் சேர்ந்தார். அமெரிக்கச் சுதந்திரப் போர், பிரஞ்சுப் புரட்சி, உருசியப் புரட்சி, பகத் சிங்கின் வரலாறு போன்றவற்றைப் படித்து சமூக உணர்வு பெற்றார்.
# பொ. வே. பக்தவச்சலம்

## செயற்பாடுகள்

- தொழிலாளர்கள், பெண்கள், தாழ்த்தப்பட்டோர், ஊனமுற்றோர் ஆகியோரின் உரிமைகளுக்காகப் பக்தவச்சலம் நீதிமன்றங்களில் வழக்காடினார்.
- தமிழ் நாட்டைச் சேர்ந்த 2000 கொத்தடிமைகளை ஆந்திர மாநிலத்திலிருந்து மீட்டெடுத்தார். அது மட்டுமல்லாது அவர்களுடைய வாழ்க்கைப் புனரமைப்புக்கான பணிகளைச் செய்தார்.
- தருமபுரி வடார்க்காடு மாவட்டங்களில் 24 இளைஞர்களை 'மோதல் கொலைகள்' என்னும் பெயரில் கொல்லப் பட்டபோது தனியொரு வழக்கறிஞராக நீதி மன்றத்தில் போராடினார்.
- மக்கள் உரிமைக் கழகம் என்னும் அமைப்பில் தலைவராக இருந்து மனித உரிமைப் பணியைச் செய்தார்.
- காவல்துறையின் அத்துமீறல்களைக் கண்டித்தும் எதிர்த்தும் கிராமங்கள்தோறும் ஊர்கள்தோறும் மக்களிடையே பேசினார்.
- தம் மூன்று பெண் குழந்தைகளையும் பள்ளியில் சேர்க்கும்போது 'மதம் சாதி இல்லை' என்று விண்ணப்பத்தில் குறித்தார்.
- மார்க்சிய-லெனினிய நெறியில் தமிழ்த் தேசியம் என்னும் கொள்கையை வலியுறுத்தினார்.
- 1991 ஆம் ஆண்டில் ஈழத் தமிழர்களின் போராட்டத்திற்குக் குரல் கொடுத்து ஆதரவு காட்டினார்.
- தமிழ் பயிற்று மொழி, ஆட்சி மொழி, நீதி மன்ற மொழி எனப் பல துறைகளிலும் விளங்க வேண்டும் என்பதில் உறுதியாக இருந்தார். அதற்காக நடந்த போராட்டங்களில் கலந்து கொண்டு சிறைக்கும் சென்றார்
- தமிழ் ஆட்சி மொழிச் சட்டத்தை அமுல்படுத்தக் கோரி தாமே மனுதாரராகப் பதிவு செய்து நீதி மன்றத்தில் வாதாடினார்.
# பொ. வே. பக்தவச்சலம்

## மேற்கோள் நூல்

- வரலாறு படைத்த தமிழறிஞர்கள் (ஆசிரியர்: புலவர் த. சுந்தரராசன், மணிவாசகர் பதிப்பகம், சென்னை)
# மாட் போமேர்

**மாட் ஸ்டாடன் போமேர்** (பிறப்பு: அக்டோபர் 11, 1977) ஒரு அமெரிக்க நாட்டு நடிகர். இவர் மேஜிக் மைக், வின்டர்'ஸ் டேல், ஸ்பேஸ் ஸ்டேஷன் 76, உள்ளிட்ட திரைப்படங்களிலும், கிடிங் லைட், நார்த் ஷோர், டிராவலர், க்ளீ உள்ளிட்ட தொலைக்காட்சி தொடர்களிலும் நடித்ததன் மூலம் பரிசியமான நடிகர் ஆனார்.
# மாட் போமேர்

## ஆரம்பகால வாழ்க்கை

மாட் ஸ்டாடன் போமேர் வெப்ஸ்டர் தோப்புகள், மிசோரி, கிரேட்டர் செயின்ட் லூயிஸ், மிசூரி, ஐக்கிய அமெரிக்கா வில் மூன்று பிள்ளைகளில் ஒருவராக பிறந்தார். இவர் ஸ்பிரிங், டெக்சாஸ், ஹூஸ்டன் என்ற ஒரு புறநகர் பகுதியில் வளர்ந்தார்.
# மாட் போமேர்

## திரைப்பட வாழ்க்கை

இவர் 2000ம் ஆண்டு **ஆல் மை சில்ரன்** என்ற தொலைக்காட்சி தொடரின் மூலம் நடிப்பு துறைக்கு அறிமுகமானார். அதை தொடர்ந்து கிடிங் லைட், ரேலிக் ஹண்டர், Tru காலிங், நார்த் ஷோர் போன்ற தொடர்களில் நடித்தார்.  
2005ம் ஆண்டு ஃப்லைட் ப்ளான் என்ற திரைப்படத்தில் ஏறிக் என்ற கதாபாத்திரத்தில் நடித்தார். 2006ம் ஆண்டு **த டெக்சாஸ் செயின்ஷா மாஸ்ஸகர்: த பெகின்னிங்**, 2011ம் ஆண்டு **இன் டைம்**, 2012ம் ஆண்டு மேஜிக் மைக், 2014ம் ஆண்டு வின்டர்'ஸ் டேல் உள்ளிட்ட திரைப்படங்களில் நடித்தார்.
# மாட் போமேர்

## திரைப்படங்கள்

- 2005: ஃப்லைட் ப்ளான்
- 2006: த டெக்சாஸ் செயின்ஷா மாஸ்ஸகர்: த பெகின்னிங்
- 2011: இன் டைம்
- 2012: மேஜிக் மைக்
- 2013: சூப்பர்மேன்: அன்பவுண்ட் (குரல்)
- 2014: வின்டர்'ஸ் டேல்
- 2014: ஸ்பேஸ் ஸ்டேஷன் 76
- 2015: B.O.O.: Bureau of Otherworldly ஆபரேஷன்ஸ் (குரல்)
# ஆர். உமாநாத்

## பிறப்பு, ஆரம்ப வாழ்க்கை

1921ஆம் ஆண்டு கேரளத்தின் காசர்கோட்டில் இராம்நாத் ஷெனாய், நேத்ராவதி தம்பதியினருக்கு கடைசி மகனாகப் பிறந்த இவர் தமது மாணவப் பருவத்தில் சென்னைக்குக் குடிபெயர்ந்தார். சிதம்பரத்தில் உள்ள அண்ணாமலைப் பல்கலைக்கழகத்தில் இளங்கலைப் பட்டப்படிப்பின்போது, சுப்பிரமணிய சர்மாவின் அறிமுகக் கடிதத்துடன் பல்கலைக்கழகத்தில் இருந்த பொதுவுடைமைக் குழுவில் சேர்ந்தார்.. இந்தியா விடுதலை பெற்ற பிறகு 1949ல் ரயில்வே தொழிலாளர் போராட்டத்தை தலைமையேற்று நடத்தினார்.1951 ஆம் ஆண்டு கட்சியின் மீதிருந்த தடை நீக்கப்பட்டபோது திருச்சி சதி வழக்கில் தண்டனை பெற்றிருந்ததால் அவர் விடுவிக்கப்படவில்லை. 1954 ஆம் ஆண்டு ஆகஸ்ட் 15 ஆம் நாள்தான் அவர் விடுவிக்கப்பட்டார். நெருக்கடி நிலை காலகட்டத்திலும் பல அடக்குமுறைகளைச் சந்தித்துள்ளார்.
# ஆர். உமாநாத்

## பிறப்பு, ஆரம்ப வாழ்க்கை

### தொழிற்சங்கப் பணிகள்

1970ஆம் ஆண்டு கல்கத்தாவில் நடைபெற்ற ஸ்தாபன மாநாட்டில் அகில இந்திய நிர்வாகியாகவும், முதல் மாநாட்டிலிருந்து தமிழ் மாநில பொதுச் செயலாளராக தேர்வு செய்யப்பட்டு 1993ம் ஆண்டு வரை அப்பொறுப்பில் இருந்தார் .ஒன்றுபட்ட கோவை மாவட்டத்தில் பஞ்சாலைகளில் பணிபுரியும் தொழிலாளர்களின் சட்ட சலுகைகளையும், உரிமைகளையும் பெறுவதற்கு பி.ராமமூர்த்தி மற்றும் கே.ரமணி இவர்களோடு இணைந்து வெற்றிகரமான வேலை நிறுத்தங்களை நடத்தியவர் .
. டால்மியாபுரம் சிமெண்ட் ஆலைத் தொழிலாளர் போராட்டத்தின் போது பி. ராமச்சந்திரன் பத்து நாள் உண்ணாவிரதம் இருந்தார்.அதைத் தொடர்ந்து உமாநாத் சாகும் வரை உண்ணாவிரதம் மேற்கொண்டபோது அண்ணா அரசாங்கம் தலையிட்டு பிரச்சனையை முடிவுக்குக் கொண்டு வந்தது.
# ஆர். உமாநாத்

## பிறப்பு, ஆரம்ப வாழ்க்கை

### சட்டமன்ற நாடாளுமன்ற உறுப்பினராக

1962ல் புதுக்கோட்டை மக்களவைத் தொகுதியில் நடந்த தேர்தலில் உமாநாத்தை பொதுவுடைமைக் கட்சி வேட்பாளராக நிறுத்தப்பட்டார் . காங்கிரஸ் கட்சி சார்பில் பிரபல பஞ்சாலை முதலாளி நின்றார். 30,000 வாக்கு வித்தியாசத்தில் உமாநாத் வெற்றிபெற்றார். 1967ல் பிரபல தோல் ஆலை முதலாளி நாகப்ப செட்டியாரைக் காங்கிரஸ் நிறுத்தியது. இருப்பினும் மீண்டும் உமாநாத் வெற்றி பெற்றார். இதன்பின்னர் 1977ஆம் ஆண்டு நாகப்பட்டின சட்டமன்றத் தொகுதியில் போட்டியிட்டு வெற்றிபெற்றார்.
# ஆர். உமாநாத்

## தனி வாழ்க்கை

1952 ஆம் ஆண்டு அக்டோபர் 9 அன்று பாப்பா உமாநாத்தை திராவிட இயக்கத் தலைவர் ஈ. வெ. இராமசாமி தலைமையில் சாதி மறுப்புத் திருமணம் செய்தார்.
# ஆர். உமாநாத்

## வெளியிணைப்புகள்

- *CPI(M) veteran Umanath passes away* - ஒளிப்படங்களின் தொகுப்பு
# அரிச்சந்திரன் படித்துறை

**அரிச்சந்திரன் படித்துறை** (ஆங்கிலம்:Harishchandra Ghat) வாரணாசி எனும் காசி நகரில் ஓடும் கங்கை ஆற்றில்<nowiki/>அமைந்துள்ள 88 படித்துறைகளில் ஒன்று. புராணக் கதையில் வரும் அயோத்தி நாட்டு மன்னன் அரிச்சந்திரன், இங்கு அமைந்த மயானத்தில் பிணம் எரிக்கும் வெட்டியானாக ஏவல் செய்த காரணத்திற்காக இப்படித்துறைக்கு அரிச்சந்திரன் படித்துறை எனப் பெயராயிற்று. . வாரணாசியில் இந்துக்களின் சடலங்கள் எரியூட்டப்படும் இரண்டு படித்துறைகளில் இதுவும் ஒன்று. மற்றொன்று மணிகர்னிகா படித்துறை ஆகும். இப்படித்துறை அருகில் தமிழர்களின் குடியிருப்புகள் அதிகமாக உள்ளன. மேலும் காஞ்சி சங்கர மடத்தின் கோயிலும், அதனருகில் பாரதியாரின் திருவுருவச் சிலையும் அமைந்துள்ளன.
# அரிச்சந்திரன் படித்துறை

## புராணம்

சூரிய குலத்து அயோத்தி நாட்டு மன்னன் அரிச்சந்திரன் தான் செய்வித்த *ராஜசூய யாகத்திற்கு* தட்சணையாக (காணிக்கையாக), யாகம் செய்த விசுவாமித்திரருக்கு தனது முழு நாட்டையும் தன் உடமைகளையும் வழங்கினார். ஆனால் விசுவாமித்திரர் இந்தத் தட்சணை போதாது என்று மேலும் பல தட்சணை கேட்டார். இனி தட்சணை வழங்க தன்னிடம் ஏதும் இல்லை என்பதால் தன்னையும், தன் மனைவியையும், தன் மகனையும் விசுவாமித்திர முனிவருக்கு தட்சணையாக கொடுத்துவிட்டு, அவருக்கு அடிமைச் சேவகம் செய்தார் அரிச்சந்திரன். . ராஜா அரிச்சந்திரன், காசி நகரத்து கங்கைக் கரையில் அமைந்த மயானத்தில் பிணங்களை எரிக்கும் வெட்டியானாக பணிபுரிந்ததால் இப்படித்துறைக்கு *அரிச்சந்திரப் படித்துறை* என்று பிற்காலத்தில் பெயராயிற்று.
# அரிச்சந்திரன் படித்துறை

## மத நம்பிக்கை

கங்கை ஆற்றாங்கரையில் உள்ள அரிச்சந்திரன் படித்துறையில் சடலம் எரியூட்டப்படும் காட்சி]]
காசியில் இறப்பவர்களை அரிச்சந்திர படித்துறையில் தகனம் செய்தால் மோட்சம் கிட்டும் என்பது இந்துக்களின் நம்பிக்கை.
# அமித் சா

**அமித்ஷா** (, பிறப்பு:1964) இந்திய உள்துறை அமைச்சர் ஆவார். இவர் ஒரு தொழிலதிபராகத் தம் வாழ்க்கையைத் தொடங்கி அரசியல்வாதியாக ஆனவர். நரேந்திர மோதியின் வலக்கையாக அரசியல் களத்தில் வலம் வருபவர். மோதியின் குசராத் அமைச்சரவையில் உள்துறை அமைச்சராகப் பதவி வகித்தவர். ஆனால் 2010இல் அவர் உத்தரவின் பேரில் குசராத் மாநில காவல்துறையால் நடத்தப்பட்டதாகச் சொல்லப்பட்ட காவல்துறை மோதல் கொலைகள் வழக்கின் காரணமாகத் தன் அமைச்சர் பதவியைத் துறக்க நேர்ந்தது. 2014 இந்திய நாடாளு மன்றத் தேர்தலில் பாரதிய சனதா கட்சியின் உத்தரபிரதேச மாநிலத்தின் தேர்தல் பரப்புரை மேலாளராக நியமிக்கப்பட்டார். இத் தேர்தலில் உத்தரபிரதேச மாநிலத்தில் பாரதிய சனதா கட்சி பெரும் வெற்றி அடைந்ததற்கு அமித் சாவின் உழைப்பும் சாதுரியமும் திறமையுமே காரணம் என்ற கருதப்படுகிறது.
# அமித் சா

## பிறப்பு, கல்வி, பணி

அமித் சா 1964 ஆம் ஆண்டில் ஒரு வசதியான குடும்பத்தில் பிறந்தார். அவருடைய தந்தை ஒரு தொழில் அதிபர் ஆவார். பயோவேதியியலில் இளையர் பட்டம் பெற்றார். 2002ஆம் ஆண்டில் நரேந்திர மோதி அமைச்சரவையில் குசராத்து மாநில உள்துறை அமைச்சராகப் பதவி ஏற்றார். 2005ஆம் ஆண்டில் நிகழ்ந்த சொராப்தீன் சேக் கொலை வழக்கில் அமித் சா மீது குற்றம் சாட்டப் பட்டது. 2007 ஆம் ஆண்டில் அமைந்த அமைச்சரவையிலும் அமைச்சரானார். 2009 ஆம் ஆண்டில் இளம்பெண் வேவு பார்க்கப்பட்ட சிக்கலில் அமித் சாவின் பெயர் அடிபட்டது. காவல்துறை மோதல் வழக்கில் சிக்கிய அமித் சா குசராத்தை விட்டு வெளியேறவேண்டும் என்று இந்திய உச்ச நீதிமன்றம் ஆணையிட்டது. இதனால் அவர் உத்தரப்பிரதேச மாநிலத்திற்கு அனுப்பப்பட்டார். சொராப்தீன் சேக் கொலை வழக்கில் இருந்து சில ஆண்டுகளுக்கு பிறகு நீதிமன்றத்தால் விடுதலை செய்யப்பட்டார்.
# அமித் சா

## பிறப்பு, கல்வி, பணி

### 2014 இந்திய பொதுத் தேர்தல்

சூன் 2013 இல் உத்தரப் பிரதேசத் தேர்தல் பிரசாரக் குழுத் தலைவராக அமர்த்தப்பட்டார். ஓராண்டுக் காலம் அங்கு தங்கி பா.ஜ.க. வளர்ச்சிக்காகக் கிராமங்கள் தோறும் சென்று மக்களைச் சந்தித்துப் பேசினார். 2014 இல் நடந்த நாடாளுமன்றத் தேர்தலில் உ.பி.யின் 80 தொகுதிகளில் 71 தொகுதிகளில் பா.ஜ.க வெற்றி பெற்றதற்கு அமித் சாவின் உழைப்பும் சாதுரியமும் திறமையும் காரணங்கள் என்று அரசியல் நோக்கர்கள் கருதுகிறார்கள். உள்துறை அமைச்சராகப் பொறுப்பேற்ற ராஜ்நாத் சிங், பாரதிய ஜனதா கட்சியின் தலைவர் பதவியிலிருந்து விலகியதால் **அமித் ஷா** அப்பதவிக்குத் தேர்ந்தெடுக்கப்பட்டார்.
# டெய்லர் கிட்ஸ்ச்

**டெய்லர் கிட்ஸ்ச்** (பிறப்பு: 1981 ஏப்ரல் 8) ஒரு கனடா நாட்டு நடிகர் மற்றும் விளம்பர நடிகர். இவர் வோல்வரின், லோன் சர்வைவர், த கிராண்ட் சிடெக்ஷன் போன்ற திரைப்படங்களிலும் நடித்ததன் மூலம் பரிசியமான நடிகர் ஆனார்.
# டெய்லர் கிட்ஸ்ச்

## தனிப்பட்ட வாழ்க்கை

கிட்ஸ்ச் பிரித்தானிய கொலம்பியாவில் பிறந்தார். அவரது தாயார் BC யில் வேலை செய்தார், மற்றும் அவரது தந்தை கட்டுமான பணியாளராக வேலை செய்தார். இவருக்கு இரண்டு மூத்த சகோதரர்கள் மற்றும் இரண்டு இளைய தாய்வழி அரை சகோதரிகள் உண்டு. வான்கூவர் தனியாக தனது தாயாருடன் வளந்தார்.
# டெய்லர் கிட்ஸ்ச்

## திரைப்படங்கள்

**திரைப்படம்**  
| 2006 | ஜான் டக்கர் முஸ்ட் தி | ஜஸ்டின் | திரைப்படம் அறிமுகம் |
| --- | --- | --- | --- |
| 2006 | ஸ்நேக்ஸ் ஒன் அ ப்ளனே |  |  |
| 2006 | த கவேனன்ட் | போக் பாரி |  |
| 2008 | கோச்பேல் ஹில் | ஜோயல் ஹீர்ரோத் |  |
| 2009 | வோல்வரின் |  |  |
| 2010 | த பேங் பேங் கிளப் | கெவின் கார்ட்டர் |  |
| 2012 | ஜான் கார்ட்டர் | ஜான் கார்ட்டர் |  |
| 2012 | போர்க்கப்பல் | அலெக்ஸ் ஹாப்பர் |  |
| 2012 | சவாகேஷ் | சோன் |  |
| 2013 | த கிராண்ட் சிடெக்ஷன் | டாக்டர். லூயிஸ் |  |
| 2013 | லோன் சர்வைவர் | மைக்கேல் பி மர்பி | } |
# ஜேக் கிலென்ஹால்

**ஜேக்கப் பெஞ்சமின் கிலென்ஹால்** (பிறப்பு: திசம்பர் 19, 1980) என்பவர் அமெரிக்க நாட்டு நடிகர் மற்றும் திரைப்படத் தயாரிப்பாளர் ஆவார். கில்லென்ஹால் குடும்பத்தில் பிறந்த இவர், இயக்குநர் ஸ்டீபன் கில்லென்ஹால் மற்றும் திரைக்கதை எழுத்தாளர் நவோமி ஃபோனரின் மகன் ஆவார்.  
இவர் சிறு வயதிலிருந்து சிட்டி ஸ்லிகர்ஸ் (1991), அக்டோபர் ஸ்கை (1999), டோனி டார்கோ (2001), புரோக்பேக் மவுண்டன் (2015) போன்ற பல திரைப்படங்களில் நடித்ததன் மூலம் அறியப்படும் நடிகர் ஆனார். இவர் 2019 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான இசுபைடர்-மேன்: பார் பிரம் ஹோம் என்ற திரைப்படத்தில் 'மிஸ்டீரியோ' என்ற கதாபாத்திரத்தில் நடித்துள்ளார்.
# ஜோஷ் ஹர்த்நேட்

**ஜோஷ் டேனியல் ஹர்த்நேட்** (பிறப்பு: ஜூலை 21, 1978) ஒரு அமெரிக்க நாட்டு நடிகர் மற்றும் தயாரிப்பாளர். இவர் 1999ம் ஆண்டு Cracker என்ற தொலைக்காட்சி தொடரின் மூலம் நடிப்பு துறைக்கு அறிமுகமானார், அதை தொடர்ந்து Pearl Harbor, O, Black Hawk Down, 30 Days of Night உள்ளிட்ட பல வெற்றி திரைப்படங்களில் நடித்ததன் மூலம் பரிசியமான நடிகர் ஆனார்.
# மார்லன் டெக்ஸ்ரா

**மார்லன் லூயி டெக்ஸ்ரா** (பிறப்பு செப்டம்பர் 16, 1991) ஒரு பிரேசில் நாட்டு விளம்பர நடிகர். இவர் போர்த்துகீசியம், ஜப்பான் போன்ற நாடுகளுக்கு விளம்பர நடிகராக உள்ளார். மற்றும் இவர் Santa Catarina வம்சாவளியை சேர்ந்தவர் ஆவார்.
# மார்லன் டெக்ஸ்ரா

## ஆரம்பகால வாழ்க்கை

மார்லன் செப்டம்பர் 16, 1991ம் ஆண்டு சாண்டா கத்ரீனா, பிரேசில்லில் பிறந்தார். இவர் அரை போர்த்துகீசியம், அமெரிக்க முதற்குடிமக்கள், ஜப்பான் இனத்தை சேர்ந்தவர் ஆவார். மற்றும் இவர் Santa Catarina வம்சாவளியை சேர்ந்தவர் ஆவார்.
# மார்லன் டெக்ஸ்ரா

## தொழில்

மார்லன் தனது பாட்டியின் நண்பன் ஆண்டர்சன் மூலம் விளம்பர துறைக்கு அறிமுகமானார். ஆண்டர்சன் ஒரு விளம்பர நிறுவனத்தின் மேனேஜ்மெண்ட் உரிமையாளர் மற்றும் குடும்ப நண்பர் ஆவார். இவர் Emporio Armani, Dolce & Gabbana, DSquared, Roberto Cavalli, Jean Paul Gaultier உட்பட, பல்வேறு நிகழ்ச்சிகள் நடந்து வந்து இருகின்றார் என்பது குறிப்படத்தக்கது.
# மார்லன் டெக்ஸ்ரா

## சாதனைகள்

இவர் தற்போது முதல் 50 சர்வதேச ஆண் விளம்பர நடிகர் (ஆண் மாதிரி) Models.com பட்டியலில் 7வது இடத்தில் உள்ளார். TFS உடை விருதுகள் 2013ம் ஆண்டின் வெற்றியாளர்: சிறந்த ஆண் மாதிரி - மார்லன் டெக்ஸ்ரா. 2011ம் ஆண்டு மார்லன் டெக்ஸ்ரா சிறந்த ஆண் மாதிரி நடிகர் என Client என்ற பத்திரிகையில் வெளியானது.
# சார்லீ ஹூன்னம்

**சார்லீ மட்தேவ் ஹூன்னம்** (பிறப்பு: 1980 ஏப்ரல் 10) ஒரு ஆங்கில திரைப்பட நடிகர் மற்றும் திரைக்கதையாசிரியர். இவர் 1998ம் ஆண்டு சேனல் 4 தொலைக்காட்சியில் Queer as Folk என்ற தொடரின் மூலம் நடிப்பு துறைக்கு அறிமுகமானார்.
# சார்லீ ஹூன்னம்

## தனிப்பட்ட வாழ்க்கை

1999ம் ஆண்டு சார்லீ ஹூன்னம் நடிகை கேத்தரின் Towne திருமணம் செய்து கொண்டார். 2002ம் ஆண்டு இருவரும் விவாகரத்து பெற்று பிரிந்தனர்.
# டைசன் ப்யாலூ

**டைசன் பிரெட் ப்யாலூ** (பிறப்பு: நவம்பர் 14, 1976) ஒரு அமெரிக்க நாட்டு விளம்பர நடிகர். இவர் Models.comல் முதல் இடத்தில் உள்ளார் என்பது குறிப்பிடத்தக்கது.
# டைசன் ப்யாலூ

## ஆரம்பகால வாழ்க்கை

டைசன் ப்யாலூ கார்லேண்ட், டெக்சாஸ், ஐக்கிய அமெரிக்கா வில் பிறந்தார். இவர் தனது 15வது வயதில் வடிவழகு (விளம்பர நடிகர்) செய்ய தொடங்கினார்.
# ஷீலோஹ் பெர்னாண்டஸ்

**ஷீலோஹ் தோமஸ் பெர்னாண்டஸ்** (பிறப்பு: பிப்ரவரி 26, 1985) ஒரு அமெரிக்க நாட்டு நடிகர். இவர் Jericho போன்ற தொலைக்காட்சி தொடர்களிலும், Deadgirl, Red Riding Hood, Evil Dead உள்ளிட்ட திரைப்படங்களிலும் நடித்ததன் மூலம் பரிசியமான நடிகர் ஆனார்.
# ஷீலோஹ் பெர்னாண்டஸ்

## ஆரம்பகால வாழ்க்கை

பெர்னாண்டஸ் 26 பிப்ரவரி, 1985ம் ஆண்டு ஊகீயா, கலிபோர்னியா வில் பிறந்தார். அவரது தந்தை அரை போர்த்துகீசியம் மற்றும் அரை ரஷியன் யூத வம்சாவளியை சேர்ந்தவர். இவருக்கு ஒரு தங்கை மற்றும் ஒரு சகோதரர் உண்டு.
# ஜாரெட் லெடோ

**ஜாரெட் லெடோ** (பிறப்பு: டிசம்பர் 26, 1971) என்பவர் அமெரிக்க நாட்டு நடிகர் மற்றும் இசைக்கலைஞர் ஆவார். இவர் 1992 ஆம் ஆண்டு முதல் பலவிதமான வேடங்களில் நடிக்கும் முறைக்காக அறியப்பட்டவர், அதற்காக அகாதமி விருது, ஸ்க்ரீன் ஆக்டர்ஸ் கில்ட் விருது, கோல்டன் குளோப் விருது மற்றும் விமர்சகர்களின் சாய்ஸ் மூவி விருது உட்பட மூன்று தசாப்தங்களுக்கும் மேலாக நீடித்து பல பாராட்டுகளைப் பெற்றார். அத்துடன் ராக் இசைக்குழுவான தேர்ட்டி செகண்ட்ஸ் டு மார்ஸ் என்ற குழுவில் உறுப்பினராகவும் மிகவும் அறியப்படுகிறார்.  
இவர் 1994 ஆம் ஆண்டு மை சோ-கால்ட் லைஃப் என்ற தொலைக்காட்சி தொடரின் மூலம் தனது திரைத்துறை வாழ்க்கையைத் தொடங்கிய பிறகு, 1995 இல் லெட்டோ ஹவ் டு மேக் அன் அமெரிக்கன் க்வில்ட் என்ற திரைப்படத்தில் அறிமுகமானார் அதை தொடர்ந்து 1997 இல் ப்ரீஃபோன்டைன் என்ற படத்தில் அவரது நடிப்பிற்காக விமர்சன கவனத்தைப் பெற்றார். 1998 இல் த தின் ரெட் லைன், ஃபைட் கிளப் (1999), கேர்ள், இண்டரப்டட் (1999) மற்றும் அமெரிக்கன் சைக்கோ (2000) ஆகிய படங்களில் துணை வேடங்களில் நடித்த பிறகு, 2000 இல் ரெக்விம் ஃபார் எ ட்ரீம் என்ற படத்தில் அவரது முக்கிய பாத்திரத்திற்காக பரவலான பாராட்டுகளைப் பெற்றார். பின்னர் அவர் இசையில் அதிக கவனம் செலுத்தத் தொடங்கினார். அதை தொடர்ந்து பேனிக் ரூம் (2002), அலெக்சாண்டர் (2004), லார்ட் ஆஃப் வார் (2005) மற்றும் மிஸ்டர் நோபடி (2009), டல்லாஸ் பையர்ஸ் கிளப் (2013), சூசைட் ஸ்க்வாட் (2016), பிளேட் ரன்னர் 2049 (2017), தி லிட்டில் திங்ஸ் (2021), ஹவுஸ் ஆஃப் குஸ்ஸி (2021) மற்றும் மோர்பியசு (2022) போன்ற பல திரைப்படங்களில் நடித்துள்ளார். 2013 இல் டல்லாஸ் பையர்ஸ் கிளப் என்ற படத்தில் நடித்ததற்காக சிறந்த துணை நடிகருக்கான அகாடமி விருதைப் பெற்றார்.
# பிரான்சிஸ்கோ லசோவ்ஷ்கி

**பிரான்சிஸ்கோ லசோவ்ஷ்கி** (பிறப்பு: 1991 மே 13) ஒரு பிரேசில் நாட்டு விளம்பர நடிகர்.
# பிரான்சிஸ்கோ லசோவ்ஷ்கி

## ஆரம்பகால வாழ்க்கை

பிரான்சிஸ்கோ லசோவ்ஷ்கி கியூரிடிபா பிரேசில்லில் பிறந்தார். இவரது தந்தை போலந்து வம்சாவளியையும் மற்றும் அவரது தாயார் போர்த்துகீசியம் மற்றும் ஜேர்மன் வம்சாவளியையும் சேர்ந்தவர்கள்.
# பிரான்சிஸ்கோ லசோவ்ஷ்கி

## சொந்த வாழ்க்கை

இவர் மார்ச் 2013ம் ஆண்டு விளம்பர நடிகை (பேஷன் மாடல்) **ஜெச்சியண் கறவேல்**லை திருமணம் செய்துகொண்டார். இவர்களுக்கு **மிலோ லசோவ்ஷ்கி** என்ற ஒரு ஆண் குழந்தை உண்டு.
# பிரான்சிஸ்கோ லசோவ்ஷ்கி

## வடிவழகு வாழ்க்கை

இவர் தனது 17வது வயதில் வடிவழகு வாழ்க்கையை தொடங்கினார். இவர் 2008ம் ஆண்டு **சூப்பர் மாடல் ஒப் தி வேர்ல்ட்** என்ற பட்டத்தை வென்றார்.
# நிர்மலா சீதாராமன்

**நிர்மலா சீதாராமன்** (*Nirmala Sitharaman*; பிறப்பு: 18 ஆகத்து 1959) இந்திய அரசியல்வாதிகளில் ஒருவர். இவர் இந்திய அரசின் நிதி அமைச்சராக பதவியில் உள்ளார். இப்பதவிக்கு முன்பு இவர் இந்தியாவின் வர்த்தகத்துறை மற்றும் தொழில்துறை மற்றும் பாதுகாப்புத்துறை அமைச்சராக இருந்தார். இவர் பாரதிய ஜனதா கட்சியின் தேசிய செய்தித் தொடர்பாளர்களில் ஒருவராகவும் இருந்துள்ளார்.
# நிர்மலா சீதாராமன்

## கல்வி

நிர்மலா சீதாராமன் தமிழ்நாட்டின் மதுரையில் ஒரு தமிழ் ஐயங்கார் குடும்பத்தில், சாவித்திரி மற்றும் நாராயணன் சீதாராமனுக்கு மகளாகப் பிறந்தார். சென்னை மற்றும் திருச்சிராப்பள்ளியில் பள்ளிப்படிப்பை முடித்தார். நிர்மலா சீதாராமன் 1980-ல் திருச்சியிலுள்ள சீதாலச்சுமி இராமசாமி கல்லூரியில் இளங்கலைப் பட்டம் பெற்றார். பின்னர் பொருளாதாரத்தில் முதுகலை மற்றும் ஆய்வியல் நிறைஞர் பட்டங்களை தில்லியிலுள்ள ஜவகர்லால் நேரு பல்கலைக்கழகத்தில் பெற்றார்.
# நிர்மலா சீதாராமன்

## வாழ்க்கை

நிர்மலாவின் தாய்வழித் தாத்தா முசிறியைச் சேர்ந்தவர் என்பதால் இவர் தமிழ்நாட்டைச் சேர்ந்தவர் ஆவார்.
நிர்மலா சீதாராமன், முனைவர் பரகலா பிரபாகர் என்பவரை மணந்தார். பிரபாகர், ஆந்திரப் பிரதேச முன்னாள் முதல்வரின் தகவல் தொடர்பு ஆலோசகராகப் பணியாற்றியவர். இவர்களுக்கு ஒரு பெண்குழந்தை உள்ளது.
# நிர்மலா சீதாராமன்

## பணி

நிர்மலா சீதாராமன் தேசிய மகளிர் ஆணையத்தின் முன்னாள் உறுப்பினராவார் (2003-2005). இவர் பாரதிய சனதா கட்சியின் ஆறு பேர் கொண்ட செய்தித் தொடர்பாளர்கள் குழுவில் ஒருவராவார்.
# நிர்மலா சீதாராமன்

## வர்த்தகத்துறை மற்றும் தொழில்துறை அமைச்சர்

இந்தியக் குடியரசுத் தலைவர் மாளிகையில், மே 26, 2014 அன்று நிர்மலா சீதாராமன் வர்த்தகத்துறை மற்றும் தொழில்துறை அமைச்சகத்தில் இணை அமைச்சராகப் பொறுப்பேற்றார். மனோகர் பரிக்கர் முதல்வரான பின்னர் இவர் இந்தியப் பாதுக்காப்புத் துறையின் அமைச்சராக பதவி வகித்தார்.
# நிர்மலா சீதாராமன்

## நிதி அமைச்சர்

2019 மே 31 முதல் இந்திய மத்திய அரசு நிதி அமைச்சராகப் பதவி ஏற்றார். இந்திரா காந்திக்குப் பிறகு இத்துறையை வகிக்கும் இரண்டாம் பெண் என்ற பெருமையைப் பெற்றார் நிர்மலா சீதாராமன்.
# நிர்மலா சீதாராமன்

## விருதுகளும் கௌரவங்களும்

ஜவகர்லால் நேரு பல்கலைக்கழகம் இவருக்கு 2019-ல் சிறப்புமிக்க முன்னாள் மாணவர் விருதை வழங்கியது. போர்ப்ஸ் இதழ் 2019ஆம் ஆண்டில் உலகின் சக்திவாய்ந்த 100 பெண்களில் 34வது இடத்தை வழங்கியது.
# ஆனந்திபென் படேல்

**ஆனந்திபென் படேல்** (பிறப்பு: 21 நவம்பர் 1941) என்பவர் ஒரு இந்திய அரசியல்வாதி ஆவார். இவர் தற்போது உத்தரப் பிரதேசம் மாநில ஆளுநராக பதவியில் உள்ளார். இவர் முன்னாள் மத்திய பிரதேசம் மற்றும் சத்தீஸ்கர் ஆகிய மாநிலங்களின் ஆளுநராக பதவியில் இருந்தார். இவர் குஜராத் மாநில முன்னாள் முதலமைச்சராகவும் பதவி வகித்துள்ளார். இவர் 1987 முதல் பாரதிய ஜனதா கட்சியின் உறுப்பினராக இருந்து வருகிறார்.
# ஆனந்திபென் படேல்

## வாழ்க்கைக் குறிப்பு

இந்திய நாட்டின் குஜராத் மாநிலத்தில் மெஹ்சானா என்ற மாவட்டத்தில் கரோட் என்ற கிராமத்தில் பிறந்தவர். 1970ஆம் ஆண்டு மோனிபாபா வித்தியாலயாவில் ஆசிரியையாகப் பணியில் சேர்ந்து படிப்படியாகத் தலைமை ஆசிரியராக உயர்ந்தார்.
# ஆனந்திபென் படேல்

## அரசியல்

1987ம் ஆண்டு நர்மதா நதியில் தவறிவிழுந்தவர்களைக் காப்பாற்றியதால் இந்திய ஜனாதிபதியால் வீரதீர விருது பெற்றார். அதன் பின் பாரதிய ஜனதா கட்சியில் சேர்ந்து 1994ம் ஆண்டு மாநிலங்களவை உறுப்பினராகத் தேர்ந்தெடுக்கப்பட்ட இவர் அப்பதவியை 1988ம் ஆண்டு ராஜினாமா செய்தார்.
கேசுபாய் பட்டேல் அமைச்சரவையில் கல்வி அமைச்சராகத் தேர்வாகி *லோக்தர்பார்* என்ற அமைப்பை உருவாக்கி 40,000 ஆசிரியர்களை வேலையில் சேர்த்தார். மற்றும் இக்காலகட்டத்தில் அங்கு 80,000 பள்ளிகள் துவங்கப்பட்டது.  
குஜராத் சட்டமன்றத்தில் நெடுநாட்களாக அங்கம் வகிக்கும் உறுப்பினர்களில் ஒருவராக இருந்த ஆனந்திபென் 1994இல் மாநிலங்களவை உறுப்பினராகத் தம் அரசியல் வாழ்வைத் துவக்கினார். 1998இல் நடந்த சட்டமன்றத் தேர்தல்களின்போது மாநில அரசியலில் பங்கேற்றார். குஜராத்தில் தொடர்ந்து நான்குமுறை சட்டமன்றத்திற்குத் தேர்ந்தெடுக்கப்பட்ட ஒரே பெண்மணியாக ஆனந்திபென் விளங்குகிறார்.  
நரேந்திர மோதி இந்தியப் பிரதமராகப் பொறுப்பேற்ற பின் குஜராத் முதலமைச்சர் பொறுப்பில் இருந்து பதவி விலகினார். இதையடுத்து மே 22, 2014 அன்று முதல் 7 ஆகத்து 2016 வரை ஆனந்திபென் படேல் முதலமைச்சராக பதவி வகித்தார். குஜராத் மாநிலத்தில் இப்பதவியை வகித்த முதல் பெண்மணி என்ற பெருமையைப் பெற்றுள்ளார். முன்னதாக 2007 முதல் 2014 வரை குஜராத் மாநில அமைச்சரவையில் வருவாய்,சாலைகள் மற்றும் கட்டிடங்கள், ஊரக வளர்ச்சி, பேரிடர் மேலாண்மை, மூலதனத் திட்டங்கள் துறைகளின் அமைச்சராகப் பொறுப்பாற்றி உள்ளார்.
# ஜீதன் ராம் மாஞ்சி

**ஜீதன் ராம் மாஞ்சி** (*Jitan Ram Manjhi*, பி: 6 அக்டோபர் 1944) இந்தியாவின் கிழக்கு மாநிலங்களில் ஒன்றான பீகார் மாநில அரசியல்வாதியும் அம்மாநிலத்தின் 23ஆவது முதலமைச்சரும் ஆவார். ஐக்கிய ஜனதா தளத்தின் தலைவரும் முன்னாள் முதல்வருமான நிதிஷ் குமாரின் பதவி விலகலை அடுத்து இப்பொறுப்பை ஏற்றார் . முன்னதாக குமாரின் அமைச்சரவையில் ஆதி திராவிடர், ஆதி திராவிடப் பழங்குடியினர் நலவாழ்வு அமைச்சராகப் பணியாற்றி உள்ளார்.  
ஐக்கிய சனதா தளத்தில் இணைவதற்கு முன்னதாக மாஞ்சி இந்திய தேசிய காங்கிரசு (1990 வரை), ஜனதா தளம் (1996 வரை) மற்றும் இராச்டிரிய ஜனதா தளம் (2005 வரை) கட்சிகளில் பங்காற்றி உள்ளார். அடிக்கடி கட்சி மாறும் மூத்த அரசியல்வாதியாக, 1980 முதல் 1990 வரை காங்கிரசு கட்சியிலிருந்தும் 1996இலிருந்து 2005 வரை இராச்டிரிய ஜனதா தளத்தின் சார்பாகவும் 2005 முதல் நிகழ்காலம் வரை ஐக்கிய சனதா தளக் கட்சியிலிருந்தும் பீகார் சட்டப்பேரவைக்கு தேர்ந்தெடுக்கப்பட்டுள்ளார். பீகார் மாநில அமைச்சராக பல்வேறு முதலமைச்சர்களின் கீழ் பொறுப்பாற்றி உள்ளார்.
# ஜீதன் ராம் மாஞ்சி

## முதல்வர்

2014ஆம் ஆண்டு பொது தேர்தலில் ஐக்கிய ஜனதா தளம் தோல்வியடைந்ததால் அந்த கட்சியின் தலைவரும் பீகார் முதல்வருமாகிய நிதீஸ்குமார் பதவி விலகினார். அப்போது அந்த அமைச்சரவையில் தாழ்த்தப்பட்டோர் துறை அமைச்சரும் நிதிஷ்குமாருக்கு நெருக்கமானவருமான மூத்த அரசியல்வாதியான இவரை பீகார் முதல்வராக நியமித்தார். இதன் மூலம் இவர் பீகாரின் 23ஆவது முதல்வராகப் பதவியேற்றார். இவரை நிதிஸ்குமார் பொம்மை முதல்வர்போல் ஆட்சி செய்ய நியமித்தார். ஆனால் இவர் அதை ஏற்கவில்லை. சட்டதிட்டங்களுக்கு உட்பட்டு ஏழைமக்களுக்காக ஆட்சி செய்ததால் இவரைத் தூக்கிவிட்டு நிதீஸ்குமாரே ஆட்சியைப் பிடிக்க முற்பட்டர். இதற்கு இந்திய உச்ச நீதிமன்றம், அம்மாநில ஆளுநரும் ஒத்துக்கொள்ளவில்லை. இவரே இன்னொரு தடவை பெரும்பான்மையை நிரூபிக்கவேண்டும் என்று கேட்டுக்கொண்டார்கள். ஆனால் இவர் தனது பதவியை 2015ஆம் ஆண்டு 2ஆம் தேதி அன்று துறந்தார்.
# ஜீதன் ராம் மாஞ்சி

## புது கட்சி

2015 ஆம் ஆண்டு மே மாதம் 9 ஆம் திகதி அன்று இவர் *இந்துசுதானி அவாம் மோர்ச்சா* என்ற புதிய கட்சியைத் துவங்கினார்.
# காரணீயப் பகாஎண்

**காரணீயப் பகாத்தனி** அல்லது **காரணீயப் பகாஎண்** (*factorial prime*) என்பது ஏதேனுமொரு தொடர்பெருக்கத்தைவிட ஒன்று குறைவாகவோ அல்லது அதிகமாகவோ உள்ள ஒரு பகா எண்.  
முதல் காரணீயப் பகாத்தனிகள் சில:  
- 2 (0!&nbsp;+&nbsp;1 அல்லது 1!&nbsp;+&nbsp;1)
- 3 (2!&nbsp;+&nbsp;1)
- 5 (3!&nbsp;&minus;&nbsp;1)
- 7 (3!&nbsp;+&nbsp;1)
- 23 (4!&nbsp;&minus;&nbsp;1)
- 719 (6!&nbsp;&minus;&nbsp;1)
- 5039 (7!&nbsp;&minus;&nbsp;1)
- 39916801 (11!&nbsp;+&nbsp;1)
- 479001599 (12!&nbsp;&minus;&nbsp;1)
- 87178291199 (14!&nbsp;&minus;&nbsp;1), ...  
*n*! &minus; 1 பின்வரும் மதிப்புகளுக்குப் பகாஎண்களாகும் :
:*n* = 3, 4, 6, 7, 12, 14, 30, 32, 33, 38, 94, 166, 324, 379, 469, 546, 974, 1963, 3507, 3610, 6917, 21480, 34790, 94550, 103040, 147855, 208003, ...  
*n*! + 1 பின்வரும் மதிப்புகளுக்குப் பகாஎண்களாகும் :
:*n* = 0, 1, 2, 3, 11, 27, 37, 41, 73, 77, 116, 154, 320, 340, 399, 427, 872, 1477, 6380, 26951, 110059, 150209, 288459, 308084, ...  
*n*!&nbsp;±&nbsp;*k* ஆனது *k* = 2&nbsp;≤&nbsp;*k*&nbsp;≤&nbsp;*n* ஆகிய மதிப்புகளுக்கு *k* ஆல் வகுபடும் என்பதால் *n*! க்கு இருபுறமும் *2n+1* அடுத்தடுத்த பகு எண்கள் அமைந்திருக்கும். இரு காரணீயப் பகாத்தனிகளுக்கிடையே அதிக இடைவெளி இருப்பதற்கு இதுவே காரணமாகும்.  
எடுத்துக்காட்டாக,
- 6227020777 = 13!&nbsp;&minus;&nbsp;23 , இதற்கு அடுத்த காரணீயப் பகாத்தனி 6227020867 = 13!&nbsp;+&nbsp;67 இரண்டிற்குமிடையே 89 அடுத்தடுத்த பகு எண்கள் உள்ளன.
- 360653, 360749 ஆகிய இரு பகாத்தனிகளுக்கிடையே 95 அடுத்தடுத்த பகு எண்கள் உள்ளன.